stanford-oval/wikipedia huggingface dataset:
סחרור עברייני
רקע

מודל הסחרור העברייני פותח בארץ, במחלקה לקרימינולוגיה באוניברסיטת בר-אילן, על יד נתי רונאל וצוות המחקר שלו. הרעיון של הסחרור העברייני הוצג לראשונה בכנס שנערך באוניברסיטת בר-אילן בשנת 2005 ונושאו היה: ״אכיפת חוק הולמת״. מתוך ניתוח פנומנולוגי של ההתנהגות העבריינית, ועל בסיס אינספור מחקרים בקרימינולוגיה, כמו גם מפגשים אישיים עם אנשים שהציגו מגוון של התנהגויות עברייניות, אלימות או התמכרותיות במגוון נסיבות, וכאלו שהיו קורבנות להתנהגויות כאלו, צמח מודל מאחד שנוגע במהות משותפת למרבית ההתנהגויות הללו. המודל הפנומנולוגי של הסחרור העברייני מאפשר לנתח מצבים והתנהגויות בחברה ולראות האם מתקיים בהם תהליך של סחרור עברייני ומכאן גם להציע כיצד לעצור את הסחרור הזה. כך לדוגמה נדרשת פעולת עצירה שונה לסחרור אקוטי מול כרוני, סחרור של יחיד מול קבוצתי ועוד.
מהות הסחרור העברייני

הסחרור העברייני הוא מודל שבא לאחד בין תאוריות שונות ומגוון שיטות להסבר ההתנהגות העבריינית. על אף שלהתנהגות העבריינית, על מגוון מופעיה, יש סיבות רבות, ניתן להציג מהות משותפת לאותן התנהגויות שאנו מכנים עבריינות. הדגש הפנומנולוגי של מודל הסחרור העברייני, להבדיל מתאוריות ומודלים סיבתיים, מאפשר לו לרדת למהות ההתנהגות העבריינית במגוון רחב של מופעים ולהציע תיאור ופירוש של המנגנון ההתנהגותי, הרגשי והמחשבתי הנלווה אליה. מודל זה גם מצליח לתאר ולפרש עבריינות קבוצתית ואף עבריינות של מקום, שכונה או חברה, תוך הדגשה, כאמור, של המהות הפנומנולוגית המשותפת. באופן דומה ניתן יהיה בהמשך ליצור מודל של סחרור התנהגותי כללי, שאינו בהקשר העברייני, שיצליח לאחד בין הסברים סיבתיים שונים ולעיתים סותרים. הדגש הפנומנולוגי שמצביע על המשותף בין התנהגויות שנובעות מגורמים ומניעים שונים, מצביע גם על אפשרויות לעצור את ההתנהגויות הללו, ובכך כוחו היישומי של מודל הסחרור העברייני - הוא מצביע על עוצמת ההתערבות הנדרשת ואופייה.
סחרור עברייני אקוטי

הסחרור העברייני מתייחס לתהליך פתאומי או  הדרגתי, רגעי או מתמשך, שבו דבר גורר דבר ונוצרת התנהגות קיצונית בהרבה מהמתוכנן או המשוער, התנהגות שנחשבת עבריינית או סוטה. הסחרור אינו מוגבל רק להתנהגות והוא יכול להתחיל במחשבה או ברגש. סחרור עברייני ניתן להבין על ידי דוגמה נפוצה ומוכרת והיא שמירת דיאטה. מסיבה זו או אחרת אדם מחליט לאמץ לעצמו דיאטה מסוימת ומצליח בכך. באופן טבעי, קורה לעיתים שהאדם הזה עומד מול מאכל מפתה מאוד, אך אסור על פי הדיאטה. ואז מתחיל המשא והמתן הפנימי: קול המצפון והציווי של הדיאטה מול "הקול המפתה" של המאכל האהוב, ש"מציע את עצמו" לאדם החושק בו. ככל שנמשך תהליך הדיון הפנימי גם מופיעים לפני ההכרה תירוצים חזקים ומשכנעים כמו "רק אטעם", "רק פעם אחת", "זה לא כל כך מזיק", "זו הזדמנות יחידה" ועוד. בשלב מסוים שומר הדיאטה כמו נשבר ונוטל חתיכה מהמזון. במקרים רבים הוא בהחלט מתכוון להסתפק בזה, ולהמשיך הלאה, ולעיתים אף מצליח לרגע, אלא שבמקרים רבים הוא מוצא עצמו שוב נוטל מ"הפרי האסור", וחוזר חלילה; ומה שהתחיל כטעימה קטנה בלבד הפך לזלילה לא-מתוכננת ובלתי-נשלטת. במקום שבירת דיאטה אפשר לחשוב על דוגמאות אחרות, מהן לגיטימיות ואינן פליליות אך פוגעות ביחיד עצמו, כמו חזרה לעישון סיגריות; מהן עדיין לא פליליות אך כבר פוגעות באחר כגון כעס ומריבות במערכת זוגית או חברית; ומהן לא לגיטימיות, פליליות ויכולות לפגוע באחר כמו אלימות, גנבה, שוד, אונס ועוד.
עוצמת הסחרור, המבטאת את עוצמת העבריינות והסטייה, יכולה להיות מוערכת על פי תדירות ההופעה של אפיזודות אקוטיות של סחרור, עוצמתן וגם רפרטואר ההתנהגויות האופייניות לאדם הנמצא תחת הסחרור.
בכל אלו ואחרות יכול להתקיים תהליך דומה של סחרור, בעל מאפיינים פנומנולוגיים זהים. 
מאפיינים דומים של סחרור יכולים להתבטא גם בהיעדר של התנהגות שדווקא נדרשת במצב מסוים, לדוגמה, הזנחה של ילדים על ידי הוריהם או לחלופין רשלנות מתוך השתמטות מביצוע מטלות בעבודה. 
הסחרור העברייני כפי שתואר עד כה מתאר התפרצות שמתבטאת בהתנהגות עבריינית, סוטה או פוגעת. לעיתים זו התפרצות חד פעמית אצל האדם, ולעיתים ישנן התפרצויות שחוזרות לעיתים רחוקות יחסית ולרוב באופן דומה. זהו הסחרור העברייני האקוּטי, שבו מדובר באפיזודה בודדת או באפיזודות אחדות שמנותקות זו מזו. אך כשישנו כיוון מתפתח של התפרצויות אז המצב מוגדר כסחרור עברייני כרוני.
סחרור עברייני כרוני

סחרור עברייני כרוני מבטא את השקיעה של האדם בתוך קריירה פלילית, כמו גם את היסחפותו להתנהגויות חוזרות ונשנות של עבריינות או פגיעה. לדוגמה, במחקר על מהמרים כפייתיים מתואר תהליך אופייני של סחרור כרוני, שבו שקעו המהמרים לתוך עולם ההימורים שהשתלט על הווייתם וחייהם יותר ויותר, גבה מחיר גדל וככל שהתהליך נמשך קטנה יכולתם לעזוב. לרוב הסחרור העברייני הכרוני אצל היחיד מורכב מאפיזודות של סחרור אקוטי שתדירותן עולה, מגוון ההתנהגויות שהן מכסות גדל (לדוגמה, אצל￼￼ חלק מהמהמרים נוספו הונאה וגם שימוש בסמים) וגם עוצמתן מתחזקת עם הזמן. כאן חייבים להדגיש שישנם גם רגעים ואף תקופות שבהם האדם אינו עסוק בפעילות עבריינית או סוטה, אלא מתנהג באופן נורמטיבי ככל אדם, ורגעים ותקופות אלו יכולים להטעות את המתבונן מהצד.
סחרור קבוצתי

סחרור עברייני אקוטי או כרוני מתקיים גם בקרב קבוצות ומופעו הכרוני אפילו בשכונות שלמות, בארגונים, בחברה או אפילו בתרבות כולה. לדוגמה, מחקרים על אונס קבוצתי מראים שיש תהליך של חיזוק הדדי עד כדי סחרור קבוצתי אקוטי בקרב העבריינים, שבסופו הם מבצעים את הפשע החמור. לעיתים קרובות האונס מתבצע תוך כדי ביצוע עבירה אחרת — שוד, לדוגמה — וכמאמר בן עזאי במסכת אבות "עבירה גוררת עבירה", והשוד המתוכנן הופך גם לאונס קבוצתי בלתי מתוכנן. בתהליך כזה של סחרור קבוצתי אקוטי הקבוצה פועלת כשלם הגדול מסך חלקיה, כך שגם אם חבריה לא היו מבצעים את האונס לבדם, התקבצותם יחדיו בסחרור קבוצתי מביאה להחרפה￼￼￼￼ קיצונית. מחקרים על חברי כנופיות נוער, המבטאים מצב של סחרור קבוצתי כרוני, מאששים גם כן טענה זו, שכן נמצא שסך העבריינות של החברים גדל עם הצטרפותם לכנופיה.
בדומה, במחקר על הידרדרות שכונות מגורים נמצא תהליך סחרור עברייני כרוני של שכונה שלמה, עד למצב שבו העלייה בעבריינות בשכונה רבה יותר מאשר ההידרדרות במאפיינים אחרים של השכונה. את תהליך הסחרור העברייני הכרוני של תרבות ומדינה ראינו לדאבוננו בגרמניה הנאצית, כאשר אומה שלמה כמעט סיגלה לעצמה חשיבה, רגש והתנהגות של שנאה פושעת. גם כאן השלם גדול יותר מחלקיו וסך השנאה הפושעת של התרבות גדול יותר משהיו מראים החברים הבודדים בה.
משך הסחרור העברייני

סחרור עברייני יכול להימשך עד למשבר גדול, או שהסחרור דועך לאחר שעבר שיא מסוים, או שהתערבות חיצונית עוצרת את הסחרור. כאשר הסחרור מתפתח לקראת שיא, ההתערבות שנדרשת כדי להפסיקו אמורה להיות, בחוויה של האדם המסוחרר, כוח שגדול יותר מהסחרור. מערכת אכיפת החוק מציעה כוח כזה, כוח שנחווה כשלילי ושכיוונו מנוגד לסחרור. גם מערכות חברתיות אחרות מציעות כוחות דומים. נקודת התורפה של כוחות אלו היא שהשפעתם לרוב קצרת טווח, מכוונת לסחרור האקוטי בלבד, והם אינם יכולים ליצור שינוי בר-קיימא אצל היחיד. נדרש משהו אחר, משלים, בעל יכולת השפעה מעמיקה שנוגעת בסחרור הכרוני, ואליו מכוונת הקרימינולוגיה החיובית.
מודל הסחרור העברייני, המציג מצב סחרור ככזה שבו יכולת השליטה והבחירה מצטמצמת, אינו מתכוון להסיר את האחריות מהאדם הפועל, אלא לתאר את החוויה הפנומנולוגית בעת הסחרור עצמו. האדם הפועל חווה צמצום של יכולתו, כפי שמתברר לו לעיתים רק לאחר סיום הסחרור. מכיוון שכך, יכולתו לסיים את הסחרור בכוחות עצמו קטנה.
ראו גם

פנמנולוגיה
עבירה
סטייה חברתית
הימור פתולוגי
לקריאה נוספת

הולי קורט, כשזה כואב: תפיסה ומשמעות של כאב בקרב משתתפים בפעילות מזוכיסטית והיווצרותה של התמכרות. חמו"ל, 2013
תהל אוזן, ההתהוות העבריינית וההתנדבות בסיפורי חיים של נוער בסיכון. עבודת גמר לקבלת תואר מוסמך, אוניברסיטת בר-אילן,2009
חמוטל בן סיני, אני שתי נשים בגוף אחד: על הקשר בין מנגנון הדיסוציאציה וההמצאות בזנות - סיפורי חייהן של נשים צעירות בזנות. עבודת גמר לקבלת תואר מוסמך, אוניברסיטת בר-אילן, 2014
מיכל פרדיס שמחוני. שינוי רוחני בתפיסת המשמעות לאחר טיפול בשיטת ״12 הצעדים״ בהתמודדות עם אלימות במשפחה. עבודת דוקטורט, אוניברסיטת בר-אילן, 2015
עופר זמל-שטרן, התבוננות פנימית, ייחוס משמעות וחוסן בקרב מתבגרים בסיכון ובמצוקה. חמו"ל, 2014
נתי רונאל, מסחרור עברייני ועד קרימינולוגיה חיובית, גליליאו, 2010
ס

.
ס' היא האות ה-15 באלפבית העברי. שמה סָמֵ"ך (בפי יהודי תימן סְמָך).
הגייה

מבחינה פונולוגית ס' מייצגת עיצור מכתשי, חוכך שורק, אטום (IPA: ‏/s/).
בהתאם לחלוקת אותיות האלפבית העברי לחמשת מוצאי הפה, ס' נמנית עם חמש האותיות השיניות: זסשר"צ.
בפעלים שהאות הראשונה שלהם היא ס' חל שיכול עיצורים בבניין התפעל: הסתרק, הסתדר.
ייצוג האות ס'

שם האות סמ"ך קשור כנראה לסמיכה ולעזר, ויש אומרים שמקור השם בצורתה באלפבית העברי הקדום, שהייתה כצורת שלד של דג (סַמַכּ בערבית).
| 0 | 1 | 2 |
| --- | --- | --- |

| ס' (סַמֶךּ=יתד אוהל/סומכה, או אדרה של דג) באלפבית הפרוטו-כנעני | ס' באלפבית הפיניקי | ס' באלפבית הארמי |
בקוד ASCII מיוצגת האות ס' בערך F1, ובקוד Unicode היא מיוצגת בערך 05E1.
בקוד מורס מיוצגת האות ס' באמצעות הרצף (משמאל לימין): .-.- (קו נקודה קו נקודה). סימן ארוך במיוחד זה משקף את תפוצתה הנמוכה של האות ס בטקסטים עבריים.
הוא ייצוגה של האות ס' בכתב ברייל.



באלפבית צלילי מיוצגת האות ס' באמצעות המילה "סמך".
באיתות בדגלי סמפור ס' מיוצגת על ידי דגל אחד הפונה מערבה (שמאלה) ודגל שני הפונה צפונה (כלפי מעלה).
שימושים

בגימטריה ערכה 60.
בשפה עברית מודרנית שכיחות השימוש באות ס' היא כ־1.55% מכלל אותיות האלפבית העברי.
הקיצור ס' בסלנג הצבאי פירושו סְגן, והוא מופיע גם בצירופים כגון "סמ"פ" (קרי: סמך מם פא), שפירושו סגן מ"פ,
וכן בחיל הים מתקיים קורס ושמו ס', המכשיר חיילים להיות מכונאים בסטי"לים.
האות ס' מופיעה בביטויים אחדים:
ס"ט (מבוטא סמך-טית): סיפיה טב – בעברית 'סופו טוב', (לא ספרדי טהור – יהודי שמוצאו מספרד).
ס"מ (מבוטא סמך-מם): קיצור שמו של סמאל, מלאך המוות.
ראו גם

س – האות סין בערבית
האות ס' מוצגת כאן בגופנים הבאים (מימין לשמאל): פרנק-ריהל, אריאל, דוד, כתב רש"י, כתב סת"ם, כתב, חיים
סביטה דווי

| --- | --- |

 לידה:  1914 
 פטירה:  1965 (בגיל 51 בערך) ביסטון, שבנוטינגהמשייר, הממלכה המאוחדת 
 מדינה:  הודו 
 תקופת הפעילות:  1930–1947 (כ־17 שנים) 
 פרופיל ב-IMDb
 
סביטה דווי (באנגלית:Sabita Devi ‏1914–1965) הייתה שחקנית קולנוע יהודיה הינדית בקולנוע ההודי. ידועה כאחת הנשים המובילות "הבולטות" של "העידן החלוצי" של הקולנוע ההודי יחד עם מהטאב, ביבו, דורגה חוטה, גוהר, דוויקה רני וסיטה דווי. יהודיה מלידה, שינתה את שמה על מנת להיטמע בקולנוע ההינדי כמו שאר השחקניות האנגלו-הודיות והיהודיות של זמנה, סולוקאנה (רובי מאיירס), סיטה דווי (רנה סמית), מדורי (בריל קלאסן), ומנורמה (ארין דניאלס).
קורות חיים

סביטה דווי נולדה כאיריס גאספר למשפחה יהודית. אביה פרסי אוסבורן גאספר, נפטר בנובמבר 1938, בבומביי. אמה נשארה כמנהלת המלווה שלה. לסביטה היו אח ואחות.
לאחר שעבדה בתחילה עם British Dominion Films Ltd, כלכותה, היא עברה לבומביי והופיעה בעיקר בסרטים שהפיקה Sagar Movietone, כאשר שותפה ברוב הסרטים היה השחקן מוטילאל (אנ'). כמה מהסרטים הפופולריים עם מוטילאל היו "ד"ר מדהוריקה" (1935) ו"קולבדהו" (1937) בבימויו של סרבוטם בדאמי סרטם הראשון יחד היה "שאהר קה ג'אדו" (1934), שהיה גם סרטו הראשון של מוטילאל, ולאחר מכן "לגנה בנדהאן" (1936) בבימויו של קליפרסאד גוש. ב-1935 היא שיחקה בסרט "Silver King" עם מוטילאל. היה זה סרט פעולה בבימויו של ס"מ לוהאר שזכה ל"הצלחה אדירה".
היא נחשבה לאחת משלוש האמניות המובילות בתקופתה, בשנת 1938 היא הייתה השחקנית השלישית בעלת השכר הגבוה ביותר אחרי סולוקאנה (רובי מאיירס) וגוהר, והרוויחה משכורת של 3000 רופי לחודש. תסריטאים קלאסיים כמו ק"מ מונשי ורמנלאל וסנטל הוזמנו לכתוב תסריטים לסרטיה, עם תפאורה מפוארת ומופעים מיוחדים, יחד עם "פרסום יצא דופן לפני ההפצה". אחד הבמאים הבכירים של התקופה שבה עבדה עם סרטי ז'אנר חברתיים היה סרבוטם בדאמי. היא הקימה את חברת ההפקה שלה, Sudama Pictures, בשיתוף עם סרבוטם בדאמי ועם הסיוע של Ranjit Studios. בין השנים 1935–1943 שיחקה סביטה בחמישה עשר סרטים, כולם בבימויו של בדאמי. כמה מסרטי הקומדיה שבהם שיחקה היו הצלחות קופתיות גדולות.
קריירה > שנות ה-30 של המאה ה-20

סרטה הראשון Kamaner Aagun" (אש של תשוקה) הופק על ידי British Dominion Films Ltd, כלכותה, בשנת 1930. הוא בוים על ידי דינש רנג'אן דס ושיחקו בו רמולה דווי, דבאקי בוס ורדהארני. הסרט היה גרסה חצי היסטורית של מלכת צ'יטור, רני פדמיני, שביצעה התאבדות המונית כדי להתחמק מנפילה לאויב.
בין השנים 1935–1943 היא שיחקה בלמעלה מחמישה עשר סרטים, כולם בבימויו של סרבוטם בדאמי, למעט מלך הכסף, שצוין כאחד מסרטי הפעלולים הטובים ביותר בתקופתו. הוא בוים על ידיס"מ לוהאר ובכיכבו של מוטילאל עם מוזיקה של פראנסוך נאיאק. סביטה והבמאי בדאמי עזבו את Sagar Movietone כדי ליצור את Sudama Pictures בשיתוף עם Ranjit Pictures.
בשנת 1935 שיחקה סביטה בסרטו של בדמי, המבוסס על סיפורו של ק.מ. מונשי, "הנקמה היא שלי" (Ver Nu Vasulat). Ladies Only היה סרט קומדיה משנת 1939 בבימויו של בדאמי ובכיכובם של ביבו, פראבהה דווי וסביטה שגילמו שלוש בנות ממדינות שונות בהודו, שכולן מאוהבות בגיבור בגילומו של סורנדרה . זה היה הסרט הקומי האחרון שבדאמי עשה עבור Sagar Movietone, לפני שעזב אותם אחר כדי להקים את אולפני סודאמה.
סביטה שיחקה בסרט הקומדיה הבא בבימויו של בדאמי, הפעם עבור אולפני סודאמה. Aap Ki Marzi" (1939)" היה מבוסס על סרט של MGM שהופק, אדוארד בזל ביים את הסרט "גן עדן לשלושה" (1938). המוזיקה נכתבה על ידיי גיאן דאט ובכיכובו של מוטילאל שמתאהב בדמותה של סביטה.
קריירה > שנות ה-40 של המאה ה-20

"סג'אני" (1940) היה אחד מה"סרטים הרלוונטיים מבחינה חברתית" הראשונים שבדאמי עשה לאולפני סודאמה. בהמשך הופיעה ב"צ'ינגארי" (1940) מלודרמה רומנטית עם הבמאי סרבוטם בודאמי ובהשתתפות פריבהירג' קאפור. הסרט הומלץ מאוד על ידי עורך של Filmindia כמועמד לפרס איגוד עיתונאי הקולנוע של הודו ב-1940 אך לא זכה.
"במבאי קי סאיר" שנקרא גם "חופשה בבומביי" (1941) בוים על ידי בדאמי, טדווי שיחקה בו יחד עם שובנה סמארת' וארון. הסרט "שבר שיאי קופות חדשים בקולנוע האימפריאלי כשיצא לאקרנים".
בשנת 1947 היא שיחקה בסרט האחרון שלה "סראי קה בהאר" הידוע גם בשם Inquilab שהוא הסרט היחיד בבימויו של סופר האורדו המפורסם קרישאן צ'נדר.
השפעה

נאמר שהיא השפיעה על פ"ס ברואה, שהצטרף לדירקטוריון של British Dominion Film Company ושיחק בכמה סרטים אילמים, להקים חברה משלו. לאחר שובו לכלכותה מפריז, הקים ברואה את יחידת הסרטים של ברואה. הסרט הראשון תחת החברה החדשה היה "אפראדי" (1931), בבימויו של דבאקי בוזה, עם סביטה שלוהקה כגיבורת הסרט. הסרט המשיך והפך ל"הצלחה משמעותית".
היא הייתה אחת האמניות המוקדמות ביותר שכתבו על משחק קולנוע כמקצוע הגון עבור נשים ממשפחות מכובדות. במכתב לשבועון Filmland English, גיליון נובמבר 1931, שכותרתו "למה לא צריכות להצטרף לסרטים", היא התנגדה לטענות על חוסר מוסריות וסטנדרטים מוסריים נמוכים של מפיקים ובמאים, שהועלו על ידי שחקנית אנונימית בגיליון ספטמבר 1931, "האם נשים מכובדות צריכות להצטרף לסרטים". היא ציינה כי "היחס שגבר נוקט כלפי אישה מושפע מהיושרה של האישה הבאה לידי ביטוי במעשיה, מילותיה והתנהגותה". היא המשיכה והצהירה שלאנשים הייתה "תפיסה אמצע-ויקטוריאנית" של נשים על הבמה ושהאנונימית אולי היא עצמה אשמה בכל התקדמות לא רצויה מצד גברים.
פילמוגרפיה

רשימה:
| --- | --- |
1930: Kamonar Agun (Flames Of The Flesh)
1931: Aparadhi (The Culprit)
1931: Takay Ki Na Hay (What Money Cannot Do)
1931: Kanthahaar (Diamond Necklace)
1931: Maraner Pare (After The Death)
1932: Bhagya Lakshmi (Wife's Destiny)
1933: Radha Krishna
1934: Shehar Ka Jadoo (Lure Of The City)
1934: Farzande Hind (Phantom Of The Hills)
1934: Grihalakshmi (Educated Wife)
1934: Chandra Gupta
1935: Vengeance Is Mine (Ver Nu Vasulat)
1935: Dr. Madhurika
1936: Lagna Bandhan
1936: Jeevan Lata (The Creeper Of Life)
1936: Grama Kanya (Village Girl)
1937: Kokila
1937: Kulvadhu
1938: Teen Sau Din Ke Baad (Three Hundred Days & After)
1939: Ladies Only
1939: Aap Ki Marzi (As You Please)
1940: Chingari (Embers)
1940: Sajani
1941: Bambai Ki Sair (Holiday In Bombay)
1943: Prarthana (The Prayer)
1943: Fashion
1945: Amrapali
1947: Sarai Ke Bahar
סליצין

| --- | --- |

 
 כתיב כימי:  C₁₃H₁₈O₇ 
 מספר CAS:  138-52-3
 
סליצין הוא β-גלוקוזיד אלכוהולי. סליצין מיוצר בקליפת ערבה (Salix) ונקרא על שמה. זהו מבשר ביוסינתטי לסליצילאלדהיד.
סליצין עובר הידרוליזה ל- β-d-גלוקוז ולאלכוהול סליציל (סליגנין). אלכוהול סליציל יכול להתחמצן לסליצילאלדהיד וסליצילאט, הן ביולוגית והן מבחינה תעשייתית.
היבטים רפואיים

סליצין נמצא בקליפת ובעלים של ערבה, צפצפה ועוד. נגזרות נמצאות בקסטוריום. סליצין מעוקצנית שימש בסינתזה של אספירין (חומצה אצטילסליצילית), בשנת 1899 על ידי מדענים בבאייר. לסליצין טעם מר כמו כינין.
סליצין עלול לגרום לתגובת אלרגניות בעור.
תופעות לוואי קלות הן סטנדרטיות, עם מקרים נדירים של בחילות, הקאות, פריחה, סחרחורת ובעיות נשימה. מינון יתר מכמויות גבוהות של סליצין יכול להיות רעיל, להזיק לכליות, לגרום לכיבים בקיבה, שלשולים, דימום או אי נוחות במערכת העיכול. אנשים מסוימים עשויים להיות אלרגיים או רגישים לסליצילטים ולסבול מתגובות דומות לאלו המיוצרות על ידי אספירין. לא מומלץ לצרוך סליצין אם יש אסתמה, סוכרת, גאוט, גסטריטיס, המופיליה, כיבי קיבה; כמו כן, אסור לילדים מתחת לגיל 16, ונשים הרות ומניקות.
הערות שוליים

↑  Pasteels, J. M.; Rowell-Rahier, M.; Braekman, J. C.; Dupont, A. (1983). "Salicin from host plant as precursor of salicylaldehyde in defensive secretion of Chrysomeline larvae". Physiological Entomology. 8 (3): 307–314. doi:10.1111/j.1365-3032.1983.tb00362.x.
↑  Daniells, S (2006-10-09). "Symrise explores cheaper alternatives in bitter-maskers". www.foodnavigator.com. נבדק ב-2007-12-13.
↑  "Willow bark | University of Maryland Medical Center". אורכב מ-המקור ב-2013-10-30. נבדק ב-2013-10-21.
סטאר 200

| --- | --- |

Star 200 (צולם בקרקוב)
 מאפיינים כלליים
 יצרן:  "Fabryka Samochodów Ciężarowych "Star
 שנות ייצור:  1976–1994
 הרכבה:  פולין פולין
 מודל אחריו:  סטאר 1142
 אורך:  6,430 מ"מ
 משקל:  4,800-6,000ק"ג (ריק)
 בסיס גלגלים:  3,400 מ"מ  3,900 מ"מ
 מפרט טכני
 מנוע:  6 צילינדרים, 6,540 סמ"ק, המפיק 125 כ"ס  (מנוע דיזל) (מנוע מדגם "SW-400")  6 צילינדרים, 6,840 סמ"ק, המפיק 150 כ"ס מנוע דיזל  (מנוע מדגם "S42")
 הילוכים:  תמסורת ידנית - 5 מהירויות
סטאר 200 (בפולנית: Star 200) היא משאית, בעלת הנעה 4x2, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1976–1994.
דגמי "סטאר 200" היו בשירות הצבא הפולני, בשירות המשטרה, ובשירות מכבי אש, כבאיות.
תמונות

סטאר 200
סטאר 200
סטאר 200 (צולם בורשה)
סטאר 200
סטאר 200
סטאר 200 (בשרות המשטרה)
סטאר 200 (בשרות הצבא)
סטאר 200
סטאר 200
סטאר 200 (בשרות הצבא)
סטאר 200 - כבאית בשרות מכבי אש
סטאר 200 - כבאית בשרות מכבי אש
סטאר 200 - כבאית בשרות מכבי אש
סטאר 200 -  כבאית בשרות מכבי אש
סטאר 200 - כבאית בשרות מכבי אש
סטאר 200 - כבאית בשרות מכבי אש
ראו גם

סטאר 20
סטאר 244
סטאר 742
סטאר 944
סטאר N52
סטאר 1142
סטאר S2000
סטאר 1466
סטאר 266M
סטאר 8.125
הערות שוליים

↑  דגמי סטאר 200polskie-auta.pl/stara/star200
סימפוניה מס' 1 של בן חיים

סימפוניה מס' 1, כתב יד מ-1940, עמוד ראשון
סימפוניה מס' 1 של המלחין הישראלי פאול בן-חיים היא הסימפוניה הארץ-ישראלית הראשונה ואחת היצירות החשובות בתולדות המוזיקה הקלאסית הישראלית.
רקע

בן חיים התחיל לכתוב את היצירה בסוף אוגוסט 1939 וסיימה בסוף יוני 1940. זוהי התקופה שלאחר עלייתו ארצה ובסיומה, כפי שהוא מציין, ימי נפילת צרפת. מאחורי כתיבת היצירה עומד "...הרצון לכתוב ל׳התזמורת הארצישראלית׳ שלנו חיבור רב-היקף, ברוח עמנו וארצנו... ההשתוללות האיומה של כוחות השאול בוודאי שהטביעה את חותמה על חיבורי (לפחות על פרקו הראשון, ובמידה ידועה גם על האחרון). אף-על-פי-כן, אין חיבור זה אלא מוזיקה טהורה ואבסולוטית...".
מבנה היצירה

פרקי היצירה הם שלושה:
Allegro energico - על פי יהואש הירשברג, הנושא הראשון, שבתצוגה מאפיינת אותו הבעה רטורית חזקה של התרגשות וסערה, משנה את אופיו לליריות פסטורלית. הנושא השני, שהוא הרהורי וחגיגי בתצוגה, נהפך למרש צבאי. הפרק מאורגן בחטיבות ארוכות, שכל אחת מגיעה לנקודת שיא חזקה, ודועכת לאיטה. מוטיב הסקונדה המוגדלת בירידה מתפקד כהבעת קינה וכאב של התפילה היהודית.
Molto calmo e cantabile - מבוסס על קו מלודי ארוך אשר ממנו נובע החומר המוטיבי של הפרק. חלקו המסיים של הנושא הוא ציטוט של מוטיב מהשיר המסורתי של יהודי פרס "אשא עיני אל ההרים", אותו עיבד בן-חיים עבור ברכה צפירה בראשית אפריל 1940 .
Presto con fuoco - על רקע מקצב ריקודי של טאראנטלה החוזר ללא הרף, מופיעים שני רעיונות מנוגדים: ציטוט תפקיד המקהלה מתוך פרק הפינאלה הראשון יצירתו הגדולה של בן חיים "יורם", ובעקבותיו מחול הורה סינקופי.
לקריאה נוספת

יהואש הירשברג, פאול בן-חיים, חייו ויצירתו, עם עובד, 1983.
הערות שוליים

↑  משה ברונזפט, קומפוזיטורים ארץ-ישראליים: פ. בן-חיים, דבר, 8 בנובמבר 1946
| --- | --- |
בקרת זהויות :  MusicBrainz work: fef5058a-7c0d-4d0c-9388-cd22c194d2e8
סטאר 1466

| --- | --- |

Star 1466
 מאפיינים כלליים
 יצרן:  "Fabryka Samochodów Ciężarowych "Star
 שנות ייצור:  2001–2006
 הרכבה:  פולין פולין
 מודל קודם:  Star 266 
 מודל אחריו:  Star 1444 
 חברת אם:  מאן (Maschinenfabrik Augsburg-Nürnberg )
 אורך:  7,400 מ"מ
 רוחב:  2,500 מ"מ
 גובה:  3,300 מ"מ
 משקל:  7 טון (ריק), (מטען: 7 טון)
 מפרט טכני
 מנוע:  טורבו דיזל, מנוע מאן, המפיק 220 כ"ס  (מנוע "מאן" סוג "D0826LFG15")
 הילוכים:  תמסורת ידנית - 6 מהירויות (סוג "ZF 6S850")
 מהירות מרבית:  93 קמ"ש
 
סטאר 1466 (בפולנית: Star 1466) היא משאית צבאית, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 2001–2006.
דגם "סטאר 1466" הוצג לראשונה בשנת 1999.
דגמי "סטאר 1466" יוצרו ב-2 סוגי הנעות: הנעה כפולה 4x4 והנעה על כל 6 הגלגלים: 6x6.
דגם "סטאר 1466" יוצר בסטרחוביצה, בשיתוף עם יצרן המשאיות, האוטובוסים ומנועי הדיזל, מאן, (Maschinenfabrik Augsburg-Nürnberg), הגרמני.
בנוסף לגרסה הצבאית הדגם שווק ככבאית הנעה 6x6.
גרסאות "סטאר 1461"

"סטאר 1466" - מכלית
משאית "סטאר 1466" נושאת טילים
משאית  "סטאר 1466" - מכל נ"מ על המארז של המשאית
משאית "סטאר 1466" - גוף להובלת תחמושת
משאית "סטאר 1466" - גוף תיקונים (תיבות להובלת ציוד תחזוקה ותיקון)
משאית "סטאר 1466" כבאית 6x6
ראו גם

סטאר 20
סטאר 200
סטאר 244
סטאר 742
סטאר 944
סטאר N52
סטאר 1142
סטאר S2000
סטאר 266M
סטאר 8.125
הערות שוליים

↑  דגמי משאיות חברת סטאר, ראו "סטאר 1466"auta-prl.pl/index.php?page=star
↑  דגמי סטאר 1466 - צבאייםmilitarium.net/tag/star-1466
↑  "סטאר 1466"otomoto.pl/oferta/star-1466-6x6
↑  דגם סטאר 1466 - משאית צבאית נושאת טילים, דגם " BM-21"militaryimages.net/media/bm-2-star-1466
↑  דגם "סטאר 1466" הנעה 6x6 - כבאיתotomoto.pl/oferta/star-1466-man-6x6
↑  כבאית סטאר 1466czerwonesamochody
סימפוניה מס' 31 של מוצרט

הסימפוניה מס' 31 ברה מז'ור, הידועה יותר בשם הסימפוניה של פריז, היא אחת הסימפוניות המפורסמות ביותר של וולפגנג אמדאוס מוצרט. ייתכן שזו הייתה הראשונה מבין הסימפוניות שלו שהתפרסמה. היצירה יצאה לאור ב-1779.
הלחנה והוצאה לאור

היצירה הולחנה בשנת 1778 במהלך שהותו הלא מוצלחת של מוצרט בפריז. המלחין היה אז בן 22. הבכורה התקיימה ב-12 ביוני 1778 בהופעה פרטית בביתו של הרוזן קרל היינריך יוזף פון סיקינגן. הבכורה הפומבית התקיימה שישה ימים לאחר מכן.
העבודה זכתה לביקורת חיובית בגיליון ה-26 ביוני של כתב העת: Courrier de l'Europe, שפורסם בלונדון:
הקונצרט החל בסימפוניה מאת מוצרט. האמן הזה, שהחל מהגיל הרך ביותר עשה לעצמו שם בקרב נגני צ'מבלו, עשוי להיות מדורג היום בין המלחינים המוכשרים ביותר.
היצירה בוצעה שוב ב-15 באוגוסט, הפעם עם פרק שני חדש, אנדנטה המחליף את האנדנטינו המקורי ב-6/8.
כנראה שהעבודה הייתה פופולרית. כתב העת דויטש מפרט מספר הופעות נוספות במהלך 1779, ב-18 וב-23 במרץ, ב-23 במאי וב-3 ביוני; וב-14 במאי 1780. היצירה פורסמה בפריז על ידי חברת ההוצאה לאור "סייבר" והוכרזה למכירה ב-20 בפברואר 1779.
הסימפוניה בוצעה מאוחר יותר בבורגתיאטר בווינה ב-11 במרץ 1783 במהלך קונצרט הטבה לגיסתו של מוצרט, הזמרת אלוזיה ובר.
תזמור

הסימפוניה בולטת בהיותה בעלת הרכב כלי נגינה גדול במיוחד לתקופתה, שהתאפשרה על ידי התזמורת הגדולה שעמדה לרשותו של מוצרט בתקופתו בפריז. בהרכב ישנם 2 חלילים, 2 אבובים, 2 קלרינטים, בסון אחד, 2 קרנות יער, 2 חצוצרות, טימפני ומיתרים. זו הייתה הסימפוניה הראשונה של מוצרט שהשתמשה בקלרינט.
המוזיקולוג סיידי (אנ') מעיר כי זוהי התזמורת הגדולה ביותר שעבורה הלחין עדיין מוצרט בקריירה שלו. מספר נגני המיתרים אינו מצוין, אך סיידי מעיר כי בהקרנת הבכורה היו 22 כינורות, חמש ויולות, שמונה צ'לו וחמישה בסים. הוא מוסיף, "[אביו של מוצרט] ליאופולד העיר שכדי לשפוט לפי הסימפוניות הפריזאיות שראה, הצרפתים חייבים לאהוב סימפוניות רועשות".
מבנה

הסימפוניה בנויה לפי שלושה פרקים: בצורה מהירה-איטית-מהירה, תוך השמטת המינואט המצוי בדרך כלל בסימפוניות מהתקופה הקלאסית.
חלק ראשון: אלגרו. 4 רבעים. הפרק הראשון נפתח בסולם רה מז'ור עולה ומואץ באפקט הידוע בזמנו בסגנון אסכולת מנהיים.
חלק שני: אנדנטינו, שש שמיניות. בדו מז'ור. או לפי ביצועים אחרים: אנדאנטה, שלושה רבעים. בדו מז'ור.
חלק שלישי: אלגרו, 2 חלקי 2.
הערות שוליים

↑  רוברט דירלינג, המוזיקה של וולפגנג אמדאוס מוצרט, הסימפוניות, 1982
↑  ביצוע הסימפוניה
| --- | --- |
בקרת זהויות :  NLI: 987007460001305171  BNE: XX2101915  BnF: cb13915064s (data)  GND: 300111053  LCCN: n81144350  MusicBrainz work: 45c53947-a616-3f79-a870-3990ef94d650  NLA: 35692312  VIAF: 63145857825723021249   WorldCat (עם VIAF): 63145857825723021249
ניטשה והציונות

ניטשה במדי צבא פרוסיה, בשנת 1868 (נצבע מחדש)
הצירוף ניטשה והציונות או ציונות ניטשאנית (בגרמנית: Nietzscheanischer Zionismus) מצביע על הזיקות הרבות בין הגותו של הפילוסוף הגרמני פרידריך ניטשה לבין אנשי הציונות, כאשר השפעת הגותו של ניטשה חצתה זרמים בציונות ורווחה בקרב גישות מנוגדות. הפילוסופיה של ניטשה, שהיה אלמוני מרבית שנות חייו, זכתה לפופולרית גוברת בשלהי המאה ה-19 ובתחילת המאה ה-20, וזאת במקביל לתחיית הציונית.